Prime Minister Shri Narendra Modi will inaugurate INDOSAN which will be attended by Chief Ministers, Ministers In-charge of Urban Development and Sanitation, senior officials, Collectors/Chief Executive Officers/elected representatives from all 677 districts, Municipal Commissioners/elected representations from all the 500 AMRUT cities, NGOs, private sector and media.
نئی دہلی،22 ستمبر 2016 ، 2 اکتوبر 2016 کو سووچھ بھارت مشن کی دوسری سال گرہ ہوگی اس سے قبل اس ماہ کی دوسری تاریخ سے ملک بھر میں سووچھ بھارت ہفتہ کا اہتمام کیا جائے گا۔ جس میں عوام ،مرکزی اور ریاستی حکومتیں ، پنچایتی راج اداروں کا تیسرا مرحلہ اور شہری بلدیاتی اداروں، عوامی نمائندوں اور تمام شرکا شامل ہوں گے۔ شہری ترقی کی وزارت اور صاف پانی نیز صفائی ستھرائی کی وزارت نے ہفتے بھر چلنے والی عوامی مہم کے لئے متعلقہ شہری اور دیہی علاقوں سے متعلق وسیع منصوبہ عمل تیار کیا ہے۔ سووچھ بھارت حصہ کے طور پر دونوں وزارتیں مل کر دن بھر چلنے والے ‘ انڈوسان 2016’ یعنی نئی دہلی کے وگیان بھون میں 30 ستمبر 206 کو انڈیا سنی ٹیشن کانفرنس (ا نڈوسان) کا اہتمام کریں گی۔ وزیر اعظم جناب نریندر مودی انڈوسان کا افتتاح کریں گے۔ اس کانفرنس میں وزرائے اعلیٰ ، شہری ترقی اور صفائی ستھرائی کے وزرا،تمام 677 اضلاع کے اعلیٰ حکام، کلکٹر / چیف ایکزیکیٹو آفیسر، 500 امرُت شہروں کے میونسپل کمشنر/ منتخب نمائندے، این جی اوز، پرائیوٹ سیکٹر اور میڈیا سے تعلق رکھنے والے افراد شرکت کریں گے۔ وزیراعظم جناب مودی اس موقع پر صفائی ستھرائی کو یقینی بنانے کے لئے جذبات کے اظہار کے سلسلے میں 11 مختلف زمروں میں بہتر کارکردگی کا مظاہرہ کرنے والوں کی حوصلہ افزائی کریں گے۔ گزشتہ دو برسوں کے دوران سووچھ بھارت مشن کے تحت شہری اور دیہی علاقوں میں ہوئی پیش رفت کا جائزہ لینے کے علاوہ 2019 تک کلین انڈیا کو یقینی بنانے کے لئے اعلیٰ سیاسی سطح پر نئےعزم کے اظہار کے لئے انڈوسان کو کامیاب بنانے پر غور کیا جائے گا۔ دن بھر چلنے والی انڈوسان کانفرنس کے دوران طرز عمل میں تبدیلی، صفائی ستھرائی کا بہترین طریقہ، سووچھ ٹکنالوجیاں، سووچھ بھارت مشن کے لئے سرمایہ کی فراہمی، مشترک صفائی ستھرائی، 100 اہم مقامات پر صفائی ستھرائی، ٹھوس اور رقیق فضلات کے بندوبست پر بھی غور کیا جائے گا۔ کابینہ سکریٹری جناب پی کے سنہا سووچھ بھارت مشن کے کنورژن سے متعلق بین وزارتی افتتاحی اجلاس کی صدا رت کریں گے۔ سووچھ بھارت کے لئے ہفتہ منانے کے لئے بنائے گئے منصوبوں میں : 25 ستمبر : دیہی علاقوں میں بڑے پیمانے پر زمینی سطح کی تقریبات کا انعقاد ہوگا جس میں سرپنچ اور دوسرے افراد شامل ہوں گے۔ 02 اکتوبر: 141 شہر کھلے میں رفع حاجت سے آزاد بن جائیں گے۔ یہ اعلان کیا جائے گا اور موقع پر شہری علاقوں میں کھلے میں رفع حاجت سے پاک بنانے کی مہم چلائی جائے گی ، جس میں 19 ہزار سووچھ گڑھی اور دوسرے حصہ لیں گے۔ 25 ستمبر: پورے ملک میں ریلوے کی اراضی کے قریب آبادی میں بیداری پیدا کی جائے گی اور صفائی ستھرائی مہم چلائی جائے گی۔ 29 ستمبر: کلکٹروں کی کانفرنس میں دیہی علاقوں میں پیش رفت کا جائزہ لیا جائے گا۔ انڈوسان کے خطو ط پر شہری سطح پر سٹی سان کانفرنس کا انعقاد کیا جائے گا۔ وگیان بھون کے قریب آسان صفائی ستھرائی ٹکنالوجیوں پر بنی گھریلو اور بین الاقوامی نمائشوں کا افتتاح کیا جائےگا۔ 30 ستمبر: دہلی میں انڈوسان یکم اکتوبر: این سی آر خطے میں نہرو یووک کیندر سنگٹھن کے ذریعے عوامی ترغیبی پروگرام کا انعقاد 2 اکتوبر: پورے ملک میں کھلے میں رفع حاجت سے پاک ( او ڈی ایف) بننے والے متعدد اضلاع کا اعلان کیا جائے گا۔ دہلی کی جامع مسجد کے علاقے سمیت شہری علاقوں میں بڑے پیمانے پر عوامی سٖائی ستھرائی مہم چلائی جائے گی۔ علاوہ ازیں ملک میں صفائی ستھرائی مہم کےلئے 100 میں سے 10 اہم مقامات کی شناخت کی گئی ہے۔ اراکین پارلیمنٹ اپنے متعلقہ حلقہ ہائے انتخاب میں صفائی ستھرائی پر ، چائے پر چرچا کریں گے، گرام پنچایتوں میں رات کی چوپال کی قیادت کریں گے، ریلیاں نکالیں گے، سووچھتا کی اپیل کریں گے۔ ان کے علاوہ سووچھ بھارت ہفتے کے دوران وائی کے ایس، این ایس ایس، این سی سی، اسکاؤٹ اور گائیڈس، ایکو کلبس، این جی اوز وغیرہ سووچھ بھارت ہفتہ کا انعقاد کریں گے۔ U- 4921 (Release ID :151037)